Diari Oficial de la Generalitat Valenciana


Sumari del DOGV 8200, del 28-12-2017 (2017/12822)

RESOLUCIÓ de 21 de desembre de 2017, de la consellera de Sanitat Universal i Salut Pública, per la qual delega competències en el si de la comissió mixta de seguiment convocada mitjançant una resolució de data 14 de desembre de 2017, en l'àmbit del contracte de concessió per a la gestió de l'assistència sanitària integral del Departament de la Ribera (expedient contractació 86/2003).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8200

Data del DOGV
:   28-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/12053


Data del document
:   21-12-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 21 de desembre de 2017, de la consellera de Sanitat Universal i Salut Pública, per la qual delega competències en el si de la comissió mixta de seguiment convocada mitjançant una resolució de data 14 de desembre de 2017, en l'àmbit del contracte de concessió per a la gestió de l'assistència sanitària integral del Departament de la Ribera (expedient contractació 86/2003). [2017/12004]  
  
Amb data 31 de març de 2003, es va subscriure contracte de gestió de servei públic per concessió entre la Conselleria de Sanitat i Ribera Salud II UTE, (expedient contractació 86/2003). L'objecte del contracte és la gestió del servei públic en la seua modalitat de concessió de la prestació dels serveis d'atenció sanitària integral en el Departament de Salut de la Ribera.  
Aquest contracte preveu la creació d'un òrgan de control, denominat comissió mixta de seguiment, les comeses de la qual són, sense perjuí de les facultats pròpies de l'òrgan de contractació, els de seguiment, vigilància i control de l'execució del contracte.  
Tal com indica la clàusula 10 de l'avantprojecte d'explotació i plec de prescripcions tècniques particulars, aquesta comissió mixta de seguiment està presidida pel conseller o la persona que hi delegue, i integrada pel subsecretari per a l'Agència Valenciana de Salut, el subsecretari per als Recursos de Sanitat i els dos directius de major rang del concessionari en l'Àrea de Salut núm. 10 o les persones que hi deleguen.  
  
Amb data 14 de desembre de 2017, la consellera de Sanitat Universal i Salut Pública va dictar i va notificar una resolució que convocava per al pròxim 29 de desembre una sessió de la comissió mixta de seguiment en l'àmbit del contracte núm. 86/2003, per a informar sobre les qüestions que es fixen en l'orde del dia que s'indica en l'esmentada resolució.  
L'experiència acumulada pels òrgans directius de la conselleria sobre les qüestions a què es refereix l'orde del dia establit, aconsellen dictar una resolució per la qual es delegue la competència de la consellera com a presidenta de l'esmentada comissió mixta.  
En virtut d'això, i d'acord amb el que disposen l'article 9 de la Llei 40/2015, d'1 d'octubre, de règim jurídic del sector públic i el Decret 37/2017, de 10 de març, del Consell, pel qual s'aprova el Reglament orgànic i funcional d'aquesta conselleria, resolc:  
  
Primer  
Delegar la competència per a actuar com a presidenta de la comissió mixta de seguiment convocada mitjançant una resolució de data 14 de desembre de 2017 de la consellera, en el subsecretari de la Conselleria de Sanitat Universal i Salut Pública.  
  
Segon  
La present delegació de competència s'entendrà vigent a partir de l'endemà de la publicació en el Diari Oficial de la Generalitat Valenciana.  
  
València, 21 de desembre de 2017.- La consellera de Sanitat Universal i Salut Pública: Carmen Montón Giménez.